شەفەق نیوز/ سەرچەوەیگ ئەمنی لە زیقار، ئمڕوو شەممە،
خەوەردا لە کوشیان و زەخمداری ٣ کەس وە رویداویگ هاتوچو لە باشوور پارێزگاگە.
سەرچەوەگە ئەرا ئاژانس شەفەق نیوز وت: رویداویگ هاتوچو
لەبان ری ناسریە – بەسرە، نزیک کێلگەی سەبە باشوور شار ناسریە بویە هووکار کوشیان کەسیگ
لەناو تەمەن چل ساڵی، و زەخمداری دووانتر، ئەرا خەسخانە بریان.
لە رویداویگتر، سەرچەوەگە وت: ماشینیگ مارکەی
"چارجەر" لەبان ری قەزای چبایش – ناسریە لەلایەن چوار کەس تاڵان کریا، وەگورەی
قسەی خاوەنەگەی لەلای بنکەی پۆلیس.
سەرچەوەگە وتیش: تاوانکارەیل ماشینەگە لە گەراج بەغداد
لەناوڕاس ناسریە گردنە کرا ئەرا قەزای چبایش، و لەناو ریەگە تاڵان خاوەنەگەی کردنە
و ماشینەگە دزینە، و شیوەی ماشینەگە دریا دەزگا ئەمنیەیل تا مینەی دزەیل بکەن.
